Jyväskyläläinen JYP julkaisi tänään Facebookissa kuvan uudesta CHL-pelipaidastaan.

Noin 300 uusnatsia kerääntyi muistamaan toisen maailmansodan aikana kaatuneita saksalaissotilaita vuonna 2006 tällaisen lipun kanssa. GETTY IMAGES

Keski-Suomen isännänviiri.

JYP käyttää paitaa CHL-otteluissa eli jääkiekon Mestarien liigassa. JYP aloittaa CHL-ottelunsa tämän viikon lauantaina kotiaarenallaan englantilaista Sheffield Steelersiä vastaan.

Iltalehteen yhteyttä ottanut lukija huomasi, että paitaan kolmeen kerrokseen asetetut värit ovat samat ja samassa järjestyksessä kuin Natsi-Saksan vuosina 1933–1935 käyttämässä lipussa.

Esimerkiksi Historia-lehti kirjoittaa lipusta internetsivuillaan näin.

Kyseiset värit löytyvät kuitenkin samassa järjestyksessä myös keskisuomalaisesta isännänviiristä, joka on tässä tapauksessa selitys JYPin paidan värivalinnalle, kertoo JYPin toimitusjohtaja Kari Tyni.

– JYP pelaa Keski-Suomen väreissä ja piste. Kaikki muu mielleyhtymähaku on absurdia, vailla todellisuuspohjaa ja loukkaa seuran kunniaa, Tyni sanoo.

Musta-valko-punainen lippu oli toki myös Saksan keisarikunnan ja Pohjois-Saksan liiton lippu 1800-luvulla ja 1900-luvun alkuvuosina.

Otsikkoa korjattu ja juttua täydennetty klo 17.08.

Mikäli alla oleva kuva paidasta ei näy alla, voit katsoa sen täältä.